286 



de bøie ud. Ligesom hos Tonina staa Sidegrenene her under 

 Løvbladenes anodiske Rand 1 ). 



Naar det unge Blomsterstandsanlæg har dannet sit 

 Forblad, tiltager det kjendeligt i Størrelse; forneden smalner 

 det, samtidig med, at to nye, laterale Blade anlægges, rela- 

 tivt af til Kurvskaftet, medens Væxtspidsen, der tidligere 

 var transversal-elliptisk, nu afrundes mere halvkugleformet 

 [Tab. XXI, Fig. 4]. Under hele den følgende Udvikling, indtil 

 det har opnaaet en Længde af 2 à 3 mm -, er det unge Skud 

 indhyllet i Forbladet, hvis Rande fortil dog stadig vedblive 

 at være frie; en Vagina, som hos andre Eriocaulonaceer, 

 findes her altsaa ikke. Forøvrigt udvikler Forbladet sig 

 anatomisk (baade hvad Karstrænge, Assimilationsvæv, Spalte- 

 aabninger og Haar angaaer) ganske som et Løvblad, og det 

 skal derfor ikke skjænkes nærmere Omtale her. De første 

 Blade, som selve Blomsterstandsanlægget danner, ere de 

 uden Axelprodukter ledsagede, senere tørre og avneagtige 

 Kurvdæklade, „bracteae involuc rantes" [Tab. XXT, Fig. 3 kdbï] ; 

 som ovenfor anført, staa de to første *(og yderste) transver- 

 salt; de to næste kunde ligeledes være opponerede, men 

 staa da mediant, men det er nok saa hyppigt, at der bag- 

 til istedetfor eet findes to, det ene lidt høiere end det 

 andet. Ordenen, i hvilken de øvrige, forresten kun faa- 

 tallige, mindre Kurvdækblade staa, kan jeg ikke angive. 

 Det florale Skuds Stængelspids er høi, kuppelformet hvælvet; 

 dens Histogener ere meget tydelige [Tab. XXI, Fig. 4] , og 

 det lykkes let at faa selv temmelig tykke Snit, ja endog 

 næsten hele den udpræparerede, lille Stand gjort klar med 

 Klornatron og Glycerin. Som bekjendt udmærker alle Erio- 

 caulonaceers Blomster sig ved deres paafaldende Lidenhed ; 

 denne Omstændighed i Forening med deres relativt store 

 Antal og det lille Rum, paa hvilket de ere sammentrængte ; 

 er muligvis Aarsagen eller i al Fald een af de medvirkende 

 Grunde til, at de ikke ere fuldstændige. De ere, som be- 



*) Se iøvrigt mine Bemærkninger om Actinocephalus i mit anatomiske 

 Arbeide over Familien, 1. c. pag. 280. 



